FreeBSD гарын авлага
Өмнөх | Бүлэг 18. Хадгалалт | Дараах

# 18.17. Swap зайг шифрлэх

Бичсэн Крисчан Брюффэр.

FreeBSD дээрх swap-ийн шифрлэлт нь тохируулахад амархан байдаг бөгөөд FreeBSD 5.3-RELEASE-с эхлээд ийм боломжтой болсон юм. FreeBSD-ийн аль хувилбарыг ашиглаж байгаагаас хамаараад өөр өөр тохируулгууд байдаг бөгөөд тохиргоо нь нэлээн өөр өөр байдаг. FreeBSD 6.0-RELEASE-с эхлээд gbde(8) эсвэл geli(8) шифрлэх системүүдийг swap-ийг шифрлэхэд ашиглаж болно. Өмнөх хувилбаруудад зөвхөн gbde(8) байдаг. Энэ хоёр систем нь хоёулаа `encswap` rc.d скриптийг ашигладаг.

Өмнөх Дискний хуваалтуудыг шифрлэх хэсэг нь өөр өөр шифрлэх системүүдийн тухай богино хэлэлцүүлгийг агуулдаг.

## 18.17.1. Swap яагаад шифрлэгдэх ёстой вэ?

Дискний хуваалтуудын шифрлэлтийн нэгэн адил swap зайн шифрлэлт нь эмзэг мэдээллийг хамгаалахын тулд хийгддэг. Нууц үгстэй ажилладаг програм байлаа гэж бодъё. Эдгээр нууц үгс нь физик санах ойд байгаа үед бүгд зүгээр байна. Гэхдээ хэрэв үйлдлийн систем нь бусад програмуудад зориулж зайг чөлөөлөхийн тулд санах ойн хуудаснуудыг swap хийж эхэлбэл нууц үгс нь дискний хавтгай дээр шифрлэгдэлгүй бичигдэж болох бөгөөд энэ нь өрсөлдөгчийн хувьд олж авахад амархан болох юм. Swap зайг шифрлэх нь энэ тохиолдолд шийдэл болж болох юм.

## 18.17.2. Бэлтгэл

> Тэмдэглэл: Энэ хэсгийн үлдсэн хэсэгт `ad0s1b` нь swap хуваалт байх болно.

Энэ хүртэл swap нь шифрлэгдээгүй байгаа билээ. Аль хэдийн нууц үгс эсвэл бусад эмзэг өгөгдөл дискний хавтгайнууд дээр цэвэр текстээр байж болзошгүй юм. Үүнийг засварлахын тулд swap хуваалт дээрх өгөгдлийг санамсаргүй хаягдлаар дарж бичих хэрэгтэй:

    # dd if=/dev/random of=/dev/ad0s1b bs=1m

## 18.17.3. gbde(8) ашиглан swap шифрлэлт хийх

Хэрэв FreeBSD 6.0-RELEASE болон түүнээс шинэ хувилбар ашиглагдаж байгаа бол `.bde` дагаварыг `/etc/fstab`-ийн тохирох swap мөр дэх төхөөрөмжид нэмэх шаардлагатай:

    # Device                Mountpoint      FStype  Options         Dump    Pass#
    /dev/ad0s1b.bde         none            swap    sw              0       0

FreeBSD 6.0-RELEASE хувилбараас өмнөх системүүдэд дараах мөр нь `/etc/rc.conf` файлд бас хэрэгтэй:

    gbde_swap_enable="YES"

## 18.17.4. geli(8) ашиглан swap шифрлэлт хийх

Өөрөөр, swap шифрлэлтэд зориулж geli(8)-г ашиглах процедур нь gbde(8) ашиглахтай төстэй. `.eli` дагаварыг `/etc/fstab`-ийн тохирох swap мөр дэх төхөөрөмжид нэмэх шаардлагатай:

    # Device                Mountpoint      FStype  Options         Dump    Pass#
    /dev/ad0s1b.eli         none            swap    sw              0       0

geli(8) нь AES алгоритмийг анхдагчаар 256 битийн урттай түлхүүртэй ашигладаг.

Мөн эдгээр анхдагчуудыг `/etc/rc.conf` файлд `geli_swap_flags` тохируулгыг ашиглан өөрчилж болно. Дараах мөр нь `encswap` rc.d скриптийг “detach on last close” тохируулгыг зааж 4 килобайтын секторын хэмжээтэй, 128 бит түлхүүрийн урттайгаар Blowfish алгоритм ашиглан geli(8) swap хуваалт үүсгэ гэж хэлж байна:

    geli_swap_flags="-e blowfish -l 128 -s 4096 -d"

FreeBSD 6.2-RELEASE хувилбараас өмнөх системүүд дээр доор дурдсан мөрийг ашиглана:

    geli_swap_flags="-a blowfish -l 128 -s 4096 -d"

geli(8) гарын авлагын хуудсан дахь `onetime` тушаалын тайлбараас боломжит тохируулгуудын жагсаалтыг лавлана уу.

## 18.17.5. Ажиллаж байгаа эсэхийг шалгах

Систем дахин ачаалагдсаны дараа шифрлэгдсэн swap-ийн зөв үйлдлийг `swapinfo` тушаал ашиглан шалгаж болно.

Хэрэв gbde(8) ашиглагдаж байвал:

    % swapinfo
    Device          1K-blocks     Used    Avail Capacity
    /dev/ad0s1b.bde    542720        0   542720     0%

Хэрэв geli(8) ашиглагдаж байвал:

    % swapinfo
    Device          1K-blocks     Used    Avail Capacity
    /dev/ad0s1b.eli    542720        0   542720     0%

Өмнөх | Эхлэл | Дараах
Дискний хуваалтуудыг шифрлэх нь | Дээш | GEOM: Модульчлагдсан Диск Хувиргах Тогтолцоо

Энэ болон бусад баримтуудыг ftp://ftp.FreeBSD.org/pub/FreeBSD/doc/ хаягаас татаж авч болно.

FreeBSD-ийн талаар <questions@FreeBSD.org> хаягтай холбоо барихаасаа өмнө баримтыг уншина уу.
Энэ бичиг баримттай холбоотой асуулт байвал <doc@FreeBSD.org> хаягаар цахим захидал явуулна уу.
Энэ бичиг баримтын орчуулгатай холбоотой асуулт байвал <admin@mnbsd.org> хаягаар цахим захидал явуулна уу.